Gioachino Rossini

Gioachino Antonio Rossini (29 Pébruari 1792 – 13 Nopémber 1868) inggih punika komposer Italia ring panguntat Klasik miwah pangawit Romantis. Ida ngamolihang kasub antuk 39 operané, yadiastun ida taler nyurat akeh gending, makudang-kudang musik kamar lan karya piano saha makudang-kudang musik suci. Ida netepang standar anyar antuk opera komik lan serius sadurung pensiun saking komposisi skala ageng daweg kantun ring yusa tigang dasa, ring puncak kasubnyané.

Embas ring Pesaro saking reramannyane sané makakalih dados musisi (bapannyane dados tukang terompet, biangnyane dados panembang), Rossini ngawit nyusun ring yusa roras warsa lan kapelajahin ring sekolah musik ring Bologna. Opera pertamanyané kasobyahang ring Vénésia duk warsa 1810 ritatkala ida mayusa 18 warsa. Ring warsa 1815 ida makontrak antuk manulis opera lan ngatur teater ring Napoli. Ring masa 1810-1823, ida nyurat 34 opera antuk panggung Italia sane kasobyahang ring Vénésia, Milan, Ferrara, Napoli lan genah liyanan; produktivitas puniki perlu panampekan sane meh-mehan formulaik antuk makudang-kudang komponen (sekadi openture) lan akéh peminjam mandiri. Ring masa puniki ida ngamedalang karya-karya sane pinih kaloktah, rumasuk opera komik L'italiana in Algeri, Il barbiere di Siviglia (kaloktah ring basa Inggris dados The Barber of Seville nyéning kaalih basa dados Tukang Cukur saking Sevilla) tur La Cenerentola, sane ngawinang puncaknyane tradisi opera buffa sane kawarisang dane saking para guru sakadi Wolfgang Amadeus Mozart, Domenico Cimarosa tur Giovanni Paisiello. Ida taler ngaryanin opera seria karya-karya sakadi Tancredi, Otello tur Semiramide. Makasami punika ngawinang kagum antuk inovasinyane ring melodi, warna harmonik lan instrumental, lan wangun dramatis. Ring warsa 1824 dane kakontrak olih Opéra ring Paris, antuk punika dane ngamedalang opera anggén ngerayaang penobatan Charles X, Il viaggio a Reims (salanturnyane kanibalisasi antuk opera ring basa Prancis pertamanyane, Le comte Ory), revisi saking kalih opera Italianyané, Le siège de Corinthe tur Moïse, saha opera panguntat ida ring 1829, Guillaume Tell.

Rossini sane ngudurang raga saking opera salami 40 warsa pamuput kahuripannyane nenten naenin katlatarang jangkep; faktor pituut manawi inggih punika kasehatan sane nénten becik, kasugihan sane kabakta olih kasuksesanne, lan metunyane opera ageng sane spektakuler ring sor komposer sakadi Giacomo Meyerbeer. Saking pangawit warsa 1830-an ngantos 1855, ritatkala ida matilar saking Paris lan magenah ring Bologna, Rossini nyurat relatif akidik. Rikala mawali nuju Paris ring warsa 1855 ida dados kasub antuk salon musiknyane ring Saturdays, rutin karauhin olih musisi lan kalangan seni lan modis Paris, sané ngawinang ida nyurat karya-karya sané menghibur Péchés de vieillesse. Guests included Franz Liszt, Anton Rubinstein, Giuseppe Verdi, Meyerbeer, tur Joseph Joachim. Komposisi ageng panguntat Rossini inggih punika karyanyané sané mamurda Petite messe solennelle (1863).